Martin Petráš

Martin Petráš (født 2. november 1979 i Bojnice) er en slovakisk fotballspiller som for øyeblikket spiller for den italienske klubben Cesena og for  som forsvarsspiller.

 Klubbkarriere 
Petráš startet sin fotballkarriere i den lokale klubben Baník Prievidza i 1998 før han i 2000 dro til den tsjekkiske klubben FK Jablonec 97. Etter å ha spilt over 50 seriekamper på to sesonger dro han videre til storklubben Sparta Praha i 2002. Her fikk han moderat med spilletid fordelt på tre sesonger, hvor han blant annet scoret ett mål mot Ajax Amsterdam i Mesterligaen i første halvdel av 2005/2006-sesongen.

I januar 2006 ble han lånt ut til FBK Kaunas, men fikk ingen kamper for klubben. Etter å ha returnert til Sparta Praha ble han umiddelbart lånt ut til den skotske klubben Heart of Midlothian FC, men etter kun å ha spilt fem kamper for Hearts returnerte Petráš igjen til Sparta Praha, hvor han ble løslatt fra kontrakten i juli 2006. Like etter dro han til Italia hvor han skrev under for Lecce og debuterte den 9. september 2006 i en seriekamp mot AlbinoLeffe. I januar 2007 gikk han på utlån til Treviso. I 2007 ble Petráš solgt til Triestina, hvor han tilbrakte to sesonger og spilte 44 kamper.

I 2009 dro han til Cesena, som ved sesongslutt 2009/2010 rykket opp til Serie A.

 Landslagskarriere 
Petráš fikk sin landslagsdebut for  den 6. februar 2002 i vennskapskampen mot  og har siden spilt jevnlig for sitt landslag. Han var for øvrig én av 23 spillere som våren 2010 ble tatt med i den slovakiske troppen til VM i fotball 2010 av landslagstrener Vladimír Weiss.

 Eksterne lenker 


Kategori:Slovakiske fotballspillere
Kategori:Spillere i Fotball-VM 2010
Kategori:Deltakere for Slovakia under Sommer-OL 2000
Kategori:Fotballspillere under Sommer-OL 2000
Kategori:Fotballspillere for FK Baník Prievidza
Kategori:Fotballspillere for FK Baumit Jablonec
Kategori:Fotballspillere for AC Sparta Praha
Kategori:Fotballspillere for FBK Kaunas
Kategori:Fotballspillere for Heart of Midlothian FC
Kategori:Fotballspillere for US Lecce
Kategori:Fotballspillere for Treviso FBC 1993
Kategori:Fotballspillere for US Triestina Calcio
Kategori:Fotballspillere for AS Cesena
Kategori:Personer fra Bojnice
Kategori:Fødsler i 1979